DJEČJI VRTIĆ ZIPKICA

ZABOK, STJEPANA RADIĆA 15

KLASA: 601-01/15-01/11

URBOJ: 2197-17-1-15-1

ZABOK, ­­­­­­­­­­­­­­­­­­­­­­­­­­­­­­­­­­­­­02.04.2015.

 **K U Ć N I R E D**

Kućni red Dječjeg vrtića Zipkica skup je pravila ponašanja kojih su se dužni pridržavati djelatnici vrtića, roditelji i skrbnici djece te sve druge osobe koje surađuju ili se nalaze u prostoru vrtića.

1. **RADNO VRIJEME VRTIĆA**

Dječji vrtić Zipkica radi od ponedjeljka do petka.

Radno vrijeme je od 5,30-17,00 sati.

Vrtić ne radi subotom, nedjeljom te u vrijeme blagdana.

Vrtić zadržava pravo na posebnu organizaciju rada za vrijeme smanjenog broja djece u vrtiću

 ( npr. tijekom božićnih i uskrsnih blagdana, tijekom lipnja, srpnja i kolovoza) vodeći pritom računa o potrebama korisnika usluga.

1. **BORAVAK DJETETA U VRTIĆU**

Dijete u vrtiću može boraviti najviše 10 sati tijekom radnog dana.

U slučaju nedolaska po dijete do kraja radnog vremena vrtića, odgojitelj je dužan postupiti prema Protokolu o postupanju u slučaju nedolaska roditelja po dijete do kraja radnog vremena vrtića.

1. **POJAČANE MJERE SIGURNOSTI**

***ZAKLJUČAVANJE***

Brigu o pravovremenom zaključavanju vode kuharice, spremačice, domar te svi ostali zaposlenici vrtića.

Glavni vrtićki ulaz zaključavaju kuharice odmah po otvaranju vrtića u 5,30 sati,a roditelji se služe čip karticom za ulazak i izlazak iz vrtića.

Jaslički ulaz zaključava se u 8,00 sati, a o tome brigu vodi domar, spremačice te svi ostali zaposlenici ukoliko primijete da su vrata nezaključana ili otvorena.

***ZABRANA UNOŠENJA I KORIŠTENJA SVIH SREDSTAVA OVISNOSTI I ORUŽJA***

U prostorijama vrtića zabranjeno je pušenje, unošenje i korištenje drugih sredstava ovisnosti ( droga, alkohol) kao i unošenje bilo koje vrste oružja, izuzev službenih osoba policije.

***PREDAJA I PREUZIMANJE DJETETA***

Dijete dovodi i odvodi samo ovlaštena punoljetna osoba, u pravilu roditelj/skrbnik ili osobe navedene u upitniku kojima je roditelj/skrbnik dao suglasnost.

Roditelj/skrbnik/ovlaštena osoba dužana je javiti se odgojitelju prilikom dovođenja, tj. odvođenja djeteta.

Odgovornost vrtića počinje u trenutku preuzimanja djeteta, a završava u trenutku predaje roditelju/skrbniku/ovlaštenoj osobi.

U vrijeme trajanja kraćih programa odgovornost za dijete ima voditelj tog programa.

Ako roditelj/skrbnik/ovlaštena osoba predaje dijete voditelju kraćeg programa, dužan je i preuzeti dijete kod istog voditelja.

Preporuka je da se dijete u Vrtić dovede do 8 sati zbog jutarnjih plniranih aktivnosti.

Zabranjeno je dovođenje i odvođenje djeteta maloljetnim osobama te osobama pod utjecajem alkohola ili drugih sredstava ovisnosti

1. **OSNOVNE RADNE OBVEZE ZAPOSLENIKA**

Svi djelatnici Dječjeg vrtića Zipkica dužni su:

* Pridržavati se svih zakonskih odredbi, upoznati se i pridržavati Kućnog reda vrtića
* Poštivati radno vrijeme
* Čuvati povjerljive podatke o djeci i korisnicima usluga
* Štititi poslovne interese i čuvati poslovnu tajnu u odnosu na poslovanje Vrtića i podatke o zaposlenicima
* Podakte o zaposlenima davati samo ovlaštenim osobama Vrtića koje onda iste proslijeđuju dalje drugim ovlaštenim osobama ili službama
* Čuvati objekt, imovinu i opremu vrtića te racionalno i odgovorno koristiti sva sredstva i materijal za rad
* Ograničiti upotrebu mobitela u privatne svrhe za radnog vremena ( samo u iznimnim situacijama )
* Unaprijed s nadležnom osobom dogovoriti svaki izlazak s radnog mjesta za vrijeme radnog vremena, promjenu smjene, korištenje slobodnog dana, godišnjeg odmora i sl.
* Prijaviti svaku sumnjivu osobu u vrtiću ili bilo koju sumnjivu situaciju nadležnoj osobi ili postupiti u skladu s Protokolom za pojedinačne takve slučajeve
* Brinuti se o zajedničkim prostorijama u ustanovi ( spremišta, sobe odgojitelja,...) , vraćati posuđeno, uredno odlaganje sredstava
1. **ODNOS ZAPOSLENIKA PREMA DJETETU**

Svi zaposlenici, a posebno dogojitelji :

* Odgovorni su za sigurnost djece ( uvjeti – reagirati, postupci, aktivnosti)
* Obvezni su humano se odnositi prema svakom djetetu i štititi njegova prava
* Obvezni su reagirati na svako neprihvatljivo ponašanje prema djetetu i djelovati sukladno Protokolima
1. **KOMUNIKACIJA**

Svi zaposlenici dužni su:

* Poštivati sve norme kulturnog ponašanja kako u međusobnom kontaktu tako i prema korisnicima i drugim strankama, afirmirati humane vrijednosti, toleranciju i nenasilje
* Brinuti o svom izgledu ( zdravstvenom i estetskom), nositi čistu radnu odjeću i obuću te svojim izgledom, ponašanjem i svakodnevnom komunikacijom s korisnicima i strankama čuvati i pozitivno utjecati na ugled struke i vrtića.
1. **RODITELJI/SKRBNICI U VRTIĆU DUŽNI SU:**
* Pridržavati se odredbi Obiteljskog zakona
* Pridržavati se svih odredbi ugovora koji su potpisali s Vrtićem
* Upoznati se i pridržavati kućnog reda
* Kulturno i pristojno se ophoditi prema svim zaposlenicima vrtića
* Uvažavti stručnost odgojitelja i stručnog tima vrtića
* Dolaziti na roditeljske sastanke, individualne razgovore, radionice, informirati se o napretku djeteta, uvažavati naputke stručne službe Vrtića
* Čuvati opremu i inventar vrtića
* Poštivati privatno vlasništvo drugih roditelja, djece i zaposlenika vrtića
* Poštivati zabranu uvođenja kućnih ljubimaca u vrtić
* Ne dolaziti u vrtić u alkoholiziranom stanju ili pod utjecajem nekog drugog sredstva ovisnosti
1. **OBAVEZE RODITELJA U OSTVARIVANJU PROGRAMA**
* Javiti se i osobno predati dijete odgojitelju prilikom dolaska,tj. odlaska iz vrtića
* Osigurati adekvatnu odjeću i obuću te druga zaštitna sredstva za boravak na zraku, kao i rezervnu odjeću
* Obavijestiti Vrtić u slučaju izostanka djeteta zbog bolesti, a po povratku donijeti ispričnicu i predati je odgojitelju
* U vrtić unositi prehrambene proizvode industrijskog porijekla i s deklaracijom
* Pratiti informacije na oglasnoj ploči i sudjelovati u provedbi plana skupine
* Pismeno se izjasniti u vezi uključivanja djeteta u aktivnosti koje zahtjevaju izlazak iz vrtića organiziranim prijevozom ( kazalište, izleti i sl...)
* Razmijeniti s odgojiteljem samo najnužnije informacije na vratima odgojne skupine, a za opširnije informacije obratiti se u vrijeme predviđeno za individualne razgovore

Kućni red Vrtića podliježe dopunama i izmjenama prema potrebama djece i korisnika usluga te mjerama sigurnosti, novim zakonskim odredbama ili po nalogu Osnivača.

RAVNATELJICA: DIJANA LOVINČIĆ-CRNKOVIĆ